stanford-oval/wikipedia huggingface dataset:
เอกราช สุวรรณภูมิ
ผลงานด้านภาพยนตร์

มนต์เพลงลูกทุ่ง เอฟ.เอ็ม. (2545) รับบทเป็น เอกราช ร่วมกับ เอกชัย ศรีวิชัย, ยิ่งยง ยอดบัวงาม, ทศพล หิมพานต์, ยอดรัก สลักใจ, ชาย เมืองสิงห์, รุ่ง สุริยา, สดใส รุ่งโพธิ์ทอง, กุ้ง สุธิราช, ดำรง วงศ์ทอง, เสรี รุ่งสว่าง, เสรี วงษ์มณฑา, แสงสุรีย์ รุ่งโรจน์, แดง จิตกร, ร็อกแสลง, รุ่งเพชร แหลมสิงห์, ลพ บุรีรัตน์, เกษม คมสันต์, ชลธี ธารทอง, ประยงค์ ชื่นเย็น, จิ๋ว พิจิตร, สัญญา พรนารายณ์, แดน บุรีรัมย์, เด่นชัย สายสุพรรณ, บรรจบ เจริญพร, พรไพร เพชรดำเนิน, สุขสันต์ วันสว่าง, คัมภีร์ แสงทอง, รักชาติ ศิริชัย, ศรชัย เมฆวิเชียร, สายัณห์ นิรันดร, รังษี เสรีชัย, เจนภพ​ จบ​กระบวน​วรรณ​, ปอง ปรีดา, พยงค์ มุกดา, ชินกร ไกรลาศ, ชัยชนะ บุญนะโชติ, ก้าน แก้วสุพรรณ
2 ผู้ยุ่งเหยิง (2547) รับบท เอก ร่วมกับ ปีเตอร์ โฟดิฟาย, สดใส รุ่งโพธิ์ทอง, ศรุตา พูลเพชร, จิดาภา จันงาม
มนต์รักลูกทุ่ง (2548) รับบทเป็น บุญเย็น ร่วมกับ นันทวัฒน์ อาศิรพจนกุล, ฤทธิ์ ลือชา, ยิ่งยง ยอดบัวงาม, ไพโรจน์ ใจสิงห์, โอลิเวอร์ บีเวอร์, กรุง ศรีวิไล, เทพ โพธิ์งาม
รวมพลคนลูกทุ่งเงินล้าน (2556) รับบทเป็น เอกราช ร่วมกับ ไผ่ พงศธร, เอกชัย ศรีวิชัย, ยิ่งยง ยอดบัวงาม, กุ้ง สุธิราช, มนต์สิทธิ์ คำสร้อย, รุ่ง สุริยา, ทศพล หิมพานต์, บุญโทน คนหนุ่ม, ดำรง วงศ์ทอง, เด่นชัย สายสุพรรณ, สดใส รุ่งโพธิ์ทอง, ชลธี ธารทอง, ชินกร ไกรลาศ
ผลงานด้านภาพยนตร์ > ละครโทรทัศน์

รวมพลคนใช้ ช่อง 3 (2545)
ชมรมขนหัวลุก FRIDAY ตอน ตายทั้งกลม ช่อง 5 (2545) (รับเชิญ)
7 พระกาฬ ช่อง 7 (2547)
พยัคฆ์ยี่เก ช่อง 7 (2552)
สัญญาเมื่อสายัณห์ ช่องไทยทีวี (รับเชิญ) (2557)
ชิงร้อย เดอะสตอรี่ ตอน นักร้องเสียงเฉียบขาด ช่อง เวิร์คพอยท์ (รับเชิญ) (2566)
ผลงานด้านภาพยนตร์ > มิวสิควีดีโอ

เพลง สอนหนูหน่อย ของ สายใจ วลี อัลบั้ม ฉันไม่ใช่ดอกฟ้า (2540) รับบทเป็น นักร้อง
ผลงานด้านกรรมการ

มาสเตอร์คีย์ เวทีแจ้งเกิด ลูกทุ่งน็อคเอาท์ Season 4 (2557) ช่อง 3
เพชรตัดเพชร ซีซั่นที่ 1 (วันที่ 3 พฤษภาคม พ.ศ. 2563) ช่อง Workpont 23 รับเชิญ โจทย์เพลง ลูกทุ่งเครื่องไทย
เพชร 300 (วันที่ 13 กันยายน พ.ศ. 2563) ช่อง Workpont 23 รับเชิญ โจทย์เพลง ลูกทุ่งย่ำกรุง
ไมค์หมดหนี้เสี่ยงโชค (2564 - ปัจจุบัน) ช่อง Workpont 23
หัวท้ายตายก่อน 3X3 (2565) ช่อง Workpont 23
โจ๊กตัดโจ๊ก ตันฉบับสลับเพลง (2565 - 2566) ช่อง Workpont 23
รางวัลที่ได้รับ

รางวัลชนะเลิศ จากรายการ ลูกทุ่งสู่ฝัน ช่อง 7
รางวัลมาลัยทอง ครั้งที่ 1 ปี 2543 นักร้องลูกทุ่งชายยอดเยี่ยม จากเพลง กระเป๋าแบนแฟนทิ้ง
รางวัลสยามดารา สตาร์ส อวอร์ดส์ 2012 นักร้องลูกทุ่งชายยอดเยี่ยม จากเพลง หนุ่มกระเป๋า
แหล่งข้อมูลอื่น

แฟนเพจ เอกราช สุวรรณภูมิ ไซม่อนมิวสิค
ก้องสุรินทร์ ศิษย์เส่ย

ก้องสุรินทร์ ศิษย์เส่ย สถิติการชก 77 ครั้ง ชนะ 57 แพ้ 15 เสมอ 2
เกียรติประวัติ

ชิง 14 สิงหาคม 2550 ชนะน็อค เพชรทองคำ ศิษย์ประกายฟ้า ยก 3
เสียแชมป์ 26 มีนาคม 2551 แพ้น็อค เสือ แครี่บอย ยก 5
ก้องธรณี ป.สุรศักดิ์

| ก้องธรณี ป> สุรศักดิ์ |
| --- | --- |
เกิด: 16 ตุลาคม พ.ศ. 2523 (44 ปี)
ก้องธรณี ป.สุรศักดิ์ (เกิด 16 ตุลาคม พ.ศ. 2523) สถิติการชก 18 ครั้ง ชนะ 10 (น็อค 7) แพ้ 8
เกียรติประวัติ

ชิง 25 ธันวาคม 2545 ชนะน็อค สายเพชร บุญทวี ยก 2
ชิงแชมป์เงารุ่นไลท์เวท WBF เมื่อ 15 กุมภาพันธ์ 2547 แพ้น็อค เบน ครูซ (ออสเตรเลีย) ยก 5 ที่ ออสเตรเลีย
ชิงแชมป์ WBO เอเชียรุ่นจูเนียร์เวลเตอร์เวทเมื่อ 13 กันยายน 2550 แพ้คะแนน ดัวด้า บาฮารี (อินโด) ที่ อินโดนีเซีย
ค่ายฝึกเขาชนไก่

สำหรับความหมายอื่น ดูที่ เขาชนไก่ (แก้ความกำกวม)
| ค่ายฝึกนักศึกษาวิชาทหารเขาชนไก่ |
| --- | --- |
ตำบลลาดหญ้า อำเภอเมืองกาญจนบุรี ในประเทศไทย
นักศึกษาชั้นปีที่ 3 กำลังเรียนรู้เรื่องการป้องกัน คชรน.
ค่ายฝึก  เขาชนไก่ ที่ตั้งของค่ายฝึกเขาชนไก่แสดงแผนที่จังหวัดกาญจนบุรีค่ายฝึก  เขาชนไก่ ค่ายฝึก  เขาชนไก่  (ประเทศไทย)แสดงแผนที่ประเทศไทย
พิกัด: 14°07′59″N 99°23′27″E﻿ / ﻿14.13317407078358°N 99.39090629844121°E﻿ / 14.13317407078358; 99.39090629844121
ประเภท: ค่ายทหาร
ข้อมูล
เจ้าของ:  กองทัพบก
ผู้ดำเนินการ: หน่วยบัญชาการรักษาดินแดน
ควบคุมโดย: หน่วยบัญชาการรักษาดินแดน
ภาพการฝึกของ นศท. ปี 3 ปีการศึกษา 2561 ถ่ายในการฝึกเดือนกุมภาพันธ์ 2562
ค่ายฝึกเขาชนไก่ เป็นสถานที่ฝึกภาคสนามของนักศึกษาวิชาทหาร สังกัดหน่วยบัญชาการรักษาดินแดน กองทัพบกไทย มีชื่อตามเขาชนไก่ ค่ายฝึกเขาชนไก่ตั้งอยู่ตำบลลาดหญ้า อำเภอเมืองกาญจนบุรี จังหวัดกาญจนบุรี บนทางหลวงแผ่นดินหมายเลข 3199 (กาญจนบุรี–เขื่อนศรีนครินทร์) อยู่ห่างจากกรุงเทพมหานครประมาณ 150 กิโลเมตร ในเวลาที่ไม่มีการฝึกจะเปิดเป็นค่ายฝึกสำหรับประชาชนทั่วไปมีกิจกรรมเช่น การโดดหอสูง การยิงปืน การไต่เชือกข้ามลำน้ำ ชมพื้นที่สำคัญทางประวัติศาสตร์ โดยในช่วงเดือนมกราคมถึงมีนาคมของทุกปีจะเป็นค่ายฝึกนักศึกษาวิชาทหาร ค่ายฝึกเขาชนไก่ได้เปิดให้นักท่องเที่ยวเข้าชมได้ตั้งแต่เดือนมีนาคม 2543[ต้องการอ้างอิง]
การฝึกนักศึกษาวิชาทหาร

ค่ายฝึกเขาชนไก่เป็นสถานที่ฝึกภาคสนามของนักศึกษาวิชาทหารชั้นปีที่ 2 และ 3 ที่สังกัดโรงเรียนรักษาดินแดน ศูนย์การนักศึกษาวิชาทหาร, ศูนย์การฝึกนักศึกษาวิชาทหาร มณฑลทหารบกที่ 110 และหน่วยฝึกนักศึกษาวิชาทหาร มณฑลทหารบกที่ 16, 17 และเป็นสถานที่ฝึกภาคสนามสำหรับนักศึกษาวิชาทหารชั้นปีที่ 4 และ 5 จากทุกศูนย์ทั่วประเทศ โดยศูนย์ฝึกส่วนภูมิภาคจะดำเนินการเดินทางไป-กลับจากเชาชนไก่ มาตั้งแต่ปี พ.ศ. 2516 จนถึงปัจจุบัน
สถานีการฝึก ได้แก่ การทดสอบกำลังใจกระโดดหอสูง 34 ฟุต การฝึกยิงปืนในป่า การฝึกปีนหน้าผากลางแจ้ง การฝึกหมู่ปืนเล็กในการเข้าตี การฝึกดำรงชีพในป่า การฝึกไต่หน้าผาและลงทางดิ่ง การฝึกป้องกันและบรรเทาสาธารณภัย การฝึกการช่วยฟื้นคืนชีพและการช่วยเหลือผู้ที่มีการอุดกั้นทางเดินหายใจ และการฝึกยิงปืนฉับพลัน ฯลฯ
วัฒนธรรมสมัยนิยม

ในปี พ.ศ. 2549 มีภาพยนตร์ที่มีเนื้อหาเกี่ยวกับนักศึกษาวิชาทหาร และการฝึกที่เขาชนไก่ ชื่อเรื่อง เขาชนไก่ นำแสดงโดย วศิษฏ์ ผ่องโสภา ในปี พ.ศ. 2558 มี ภาพยนตร์ตลกและผี ที่มีเนื้อหาเกี่ยวกับนักศึกษาวิชาทหารที่เจอกับผีครูฝึกสุดโหด ชื่อเรื่อง รด. เขาชนผีที่เขาชนไก่ นำแสดงโดย สมชาย เข็มกลัด, นรินทร์โชติ วชิรธรนิยมกุล และ วีรดิษฐ์ ศรีมาลัย
ส่วนหนึ่งของการฝึกภาคสนามที่เขาชนไก่ ถ่ายในการฝึกเดือนกุมภาพันธ์ 2562
คาวาซากิ คิ-100

| คิ-100 |
| --- | --- |

หน้าที่: เครื่องบินขับไล่/สกัดกั้น
ประเทศผู้ผลิต:  ญี่ปุ่น
ผู้ผลิต: คาวาซากิแอร์โรว์สเปซคอมปะนี
เที่ยวบินแรก: 1 กุมภาพันธ์ 1945
เริ่มใช้: 9 มีนาคม 1945
ปลดระวาง: สิงหาคม 1945
ผู้ใช้หลัก:  กองการบินทหารบกมหาจักรวรรดิญี่ปุ่น
การผลิต: 1945
จำนวนที่ถูกผลิต: 396
พัฒนาจาก: คาวาซากิ คิ-61
คาวาซากิ คิ-100 (อังกฤษ: Kawasaki Ki-100) เป็นเครื่องบินขับไล่เครื่องยนต์เดี่ยวที่นั่งเดี่ยว ใช้โดยกองการบินทหารบกมหาจักรวรรดิญี่ปุ่น ในช่วงสงครามโลกครั้งที่สอง ชื่ออย่างเป็นทางการของคิ-100 คือ เครื่องบินขับไล่แบบที่ 5 (Type 5 Fighter)
ในช่วงต้นปี ค.ศ. 1945 คิ-100 จำนวน 275 ลำได้ถูกดัดแปลงจาก คาวาซากิ คิ-61 ส่งผลให้เป็นหนึ่งในเครื่องบินสกัดกั้นที่ดีที่สุดที่กองทัพบกในช่วงสงคราม
การออกแบบและการพัฒนา

คิ-100 เป็นเครื่องบินรบปีกชั้นเดียวแบบห้องนักบินแบบปิดที่มีที่นั่งเดี่ยว
ประวัติการปฏิบัติการ

คิ-100 เปิดตัวการรบในคืนวันที่ 9 มีนาคม ค.ศ. 1945 และประสบความสูญเสียครั้งแรกในอีกหนึ่งเดือนต่อมาหลังคืนวันที่ 7 เมษายน ค.ศ. 1945
แม้ว่า คิ-100 จะมีจำนวนอยู่น้อยกว่า นากาจิมะ คิ-84 แต่ก็เป็นเครื่องบินรบที่สำคัญของกองทัพบก คิ-100 ที่อยู่ในมือของนักบินที่เก่งสามารถเอาชนะเครื่องบินรบอเมริกันได้ซึ่งรวมถึง พี-51ดี มัสแตง และ รีพับลิค พี-47เอ็น ทันเดอร์โบลท์ ซึ่งคุ้มกัน บี-29 อยู่เหนือน่านฟ้าของญี่ปุ่น
รุ่น

คิ-100 (ต้นแบบ) :
คิ-100-ไอ-โค:
คิ-100-ไอ-โอตสึ: ปรับปรุงหลังคาและลดลำตัวด้านหลังลง สร้าง 118 ลำ
คิ-100-ไอไอ (ต้นแบบ) :
เครื่องบินขับไล่กองทัพบกแบบที่ 5 มาร์ค ไอเอ:
เครื่องบินขับไล่กองทัพบกแบบที่ 5 มาร์ค ไอบี:
รุ่น > การผลิต

| การผลิต คิ-100> ปี | การผลิต คิ-100> ม.ค. | การผลิต คิ-100> ก.พ. | การผลิต คิ-100> มี.ค. | การผลิต คิ-100> เม.ย. | การผลิต คิ-100> พ.ค. | การผลิต คิ-100> มิ.ย. | การผลิต คิ-100> ก.ค. | การผลิต คิ-100> ส.ค. | การผลิต คิ-100> ก.ย. | การผลิต คิ-100> ต.ค. | การผลิต คิ-100> พ.ย. | การผลิต คิ-100> ธ.ค. | การผลิต คิ-100> รวม |
| --- | --- | --- | --- | --- | --- | --- | --- | --- | --- | --- | --- | --- | --- |
| 1945 | 0 | 1 | 36 | 89 | 131 | 88 | 23 | 10 | 0 | 0 | 0 | 0 | 378 |
ประจำการ

กองการบินทหารบกมหาจักรวรรดิญี่ปุ่น
คุณลักษณะ (คิ-100-ไอ-โค/โอตสึ โกชิคิเซน)

ผู้สร้าง: คาวาซากิแอร์โรว์สเปซคอมปะนี (ประเทศญี่ปุ่น)
ประเภท: เครื่องบินขับไล่
เครื่องยนต์: 1 × Mitsubishi Ha-112-II/Ha-33
กางปีก: 12.00 เมตร
ยาว: 8.82 เมตร
สูง: 3.75 เมตร
พื้นที่ปีก: 20 ตารางเมตร
น้ำหนักเปล่า: 2,525 กิโลกรัม
น้ำหนักวิ่งขึ้นสูงสุด: 3,495 กิโลกรัม
อัตราเร็วสูงสุด: 580 กิโลเมตร/ชั่วโมง ที่ระดับความสูง 6,000 เมตร
รัศมีทำการรบ: 1,400 กิโลเมตร
อาวุธ: ปืนใหญ่อากาศ Ho-5 ขนาด 20 มม. 2 กระบอก / ปืนกล Ho-103 ขนาด 12.7 มม. 2 กระบอก
ระเบิด: ระเบิดขนาด 250 กก. 2 ลูก
ดูเพิ่ม

คาวาซากิ คิ-61
ฟ็อคเคอ-วุล์ฟ เอ็ฟเว 190
ฮ็อคเกอร์ เทมเพสต์
ลาวอชกิน ลา-7
มิตซูบิชิ เอ7เอ็ม
ยาโกเลฟ ยัค-9
วอท เอฟ4ยู คอร์แซร์


คิ-100-ไอ-โอตสึ
คาวิกา โชจิ

คาวิกา โชจิ (อังกฤษ: Kawika Shoji; 11 พฤศจิกายน ค.ศ. 1987) เป็นนักกีฬาวอลเลย์บอลชาวอเมริกัน ปัจจุบันเล่นให้กับทีมชาติสหรัฐ และสโมสรอัสแซตซอแรซอเวียแชชุฟในตำแหน่งตัวเซต
ประวัติ

โชจิเริ่มต้นเล่นวอลเลย์บอลกับทีมโรงเรียนอิโอลานีในบ้านเกิดของเขา พ่อของเขาเดฟ โชจิ เป็นอดีตผู้ฝึกสอนของทีมวอลเลย์บอลฮาวายเรนโบว์วาเฮเนในการแข่งขันวอลเลย์บอลหญิงเอ็นซีเอเอ ดิวิชัน 1 และน้องชายของเขาเอริก โชจิ ซึ่งเป็นนักวอลเลย์บอลเช่นเดียวกัน
ในปี ค.ศ. 2004 โชจิได้รับเลือกให้เป็นตัวแทนของทีมชาติสหรัฐชุดเยาวชน ในการเข้าร่วมการแข่งขันวอลเลย์บอลยุวชนชายชิงแชมป์นอร์เซกา 2004 และยังได้รับรางวัลตัวเชตยอดเยี่ยมจากการแข่งขันรายการนี้ และต่อมาในปี ค.ศ. 2007 ได้เข้าแข่งขันวอลเลย์บอลชายชิงแชมป์โลก รุ่นอายุไม่เกิน 21 ปี ในโมร็อกโก ซึ่งจบอันดับที่ 7 ในปีเดียวกันเขาได้เข้าศึกษาที่มหาวิทยาลัยสแตนฟอร์ดและได้ลงเล่นวอลเลย์บอลให้กับทีมสแตนฟอร์ดคาร์ดินัลซึ่งเป็นทีมให้มหาวิทยาลัยและบางครั้งเขายังได้ลงเล่นร่วมกับเอริกน้องชายของเขา ในปี ค.ศ. 2010 เขาได้เป็นผู้มีส่วนสำคัญในการพาทีมเข้ารับรางวัลชนะเลิศในการแข่งขันเอ็นซีเอเอ นอกจากนี้ยังได้รับรางวัลผู้เล่นยอดเยี่ยมในรอบชิงชนะเลิศ และรางวัลเอวีซีเอผู้เล่นยอดเยี่ยมแห่งปี
หลังจากนั้นเขาได้ย้ายไปเล่นให้สโมสรตัมเปเรอิสกุ-วอลเลย์ในประเทศฟินแลนด์ ซึ่งเขาจบอันดับที่ 3 ของลีก ในฤดูกาล 2011–2015 เขาได้ย้ายไปเล่นที่สโมสรเบอร์ลินรีไซเคิลวอลลีย์ ในบุนเดิสลีกาของเยอรมนี ซึ่งได้แชมป์ลีกในฤดูกาล 2012, 2013 และ 2014 ในฤดูกาล 2014 เอริกน้องชายของเขาได้ย้ายมาเล่นร่วมสโมสรเดียวกันกับเขา
ในฤดูกาล 2015–16 เขาได้ลงเล่นในเตอร์กิชเมนส์วอลเลย์บอลลีกกับสโมสรอาร์คัสอิซมีร์ของตุรกี  ต่อมาในฤดูกาล 2016–17 เขาได้ย้ายไปยังสโมสรโลโคโมติฟโนโวซีบิสค์ ในประเทศรัสเซีย ฤดูกาล 2017–18 เขาได้ย้ายไปสโมสรจีกรุปมอนซาในเซเรียอาอูโน (Serie A1) ของอิตาลี และและในฤดูกาลต่อมาเขาไปเล่นให้กับอัสแซตซอแรซอเวียแชชุฟ ในปลุสลีกา
สังกัดสโมสร

มหาวิทยาลัยสแตนฟอร์ด (2007–2010)
ตัมเปเรอิสกุ-วอลเลย์ (2010–2011)
เบอร์ลินรีไซเคิลวอลลีย์ (2011–2015)
อาร์คัสอิซมีร์ (2015–2016)
โลโคโมติฟโนโวซีบิสค์ (2016–2017)
จีกรุปมอนซา (2017–2018)
อัสแซตซอแรซอเวียแชชุฟ (2018–ปัจจุบัน)
เกียรติประวัติ > สโมสร

ฟินนิชแชมเปียนชิป ฤดูกาล 2010–11 –  เหรียญทองแดง, ร่วมกับตัมเปเรอิสกุ-วอลเลย์
บุนเดิสลีกา 2011–12 –  ชนะเลิศ, ร่วมกับเบอร์ลินรีไซเคิลวอลลีย์
บุนเดิสลีกา 2012–13 –  ชนะเลิศ, ร่วมกับเบอร์ลินรีไซเคิลวอลลีย์
บุนเดิสลีกา 2013–14 –  ชนะเลิศ, ร่วมกับเบอร์ลินรีไซเคิลวอลลีย์
บุนเดิสลีกา 2014–15 –  รองชนะเลิศ, ร่วมกับเบอร์ลินรีไซเคิลวอลลีย์
ซีอีวีแชมเปียนส์ลีก ฤดูกาล 2014–15 –  เหรียญทองแดง, ร่วมกับเบอร์ลินรีไซเคิลวอลลีย์
เตอร์กิชเมนส์วอลเลย์บอลลีก 2015–16 –  เหรียญทองแดง, ร่วมกับอาร์คัสอิซมีร์
รัสเซียนซูเปอร์ลีก 2016–17 –  เหรียญทองแดง, ร่วมกับโลโคโมติฟโนโวซีบิสค์
เกียรติประวัติ > ทีมชาติ

วอลเลย์บอลชายแพนอเมริกันคัป 2012 –  เหรียญทอง'
วอลเลย์บอลเวิลด์ลีก 2014 –  เหรียญทอง'
วอลเลย์บอลเวิลด์ลีก 2015 –  เหรียญทองแดง
วอลเลย์บอลชายเวิลด์คัพ 2015 –  เหรียญทอง'
โอลิมปิกฤดูร้อน 2016 –  เหรียญทองแดง
วอลเลย์บอลชายชิงแชมป์นอร์เซกา 2017 –  เหรียญทอง'
วอลเลย์บอลชายเนชันส์ลีก 2018 –  เหรียญทองแดง
วอลเลย์บอลชายชิงแชมป์โลก 2018 –  เหรียญทองแดง
วอลเลย์บอลชายเนชันส์ลีก 2019 –  เหรียญเงิน
แหล่งข้อมูลอื่น

FIVB profile
CEV profile เก็บถาวร 2015-09-24 ที่ เวย์แบ็กแมชชีน
Team USA player profile
| ด ค กรายชื่อนักวอลเลย์บอลชายทีมชาติสหรัฐ – เวิลด์คัพ 2015 |
| --- | --- | --- |
|  1 แอนเดอร์สัน  2 รัสเซล  3 แซนเดอร์  4 ลี   6 ลอตแมน  7 คาวิกา โชจิ  9 ทรอย  11 คริสเตนเซน  12 โฮล์มส์  17 โฮลท์  20 สมิธ  21 วัตเทน  22 เอริก โชจิ  ผู้ฝึกสอน: สเปรอว์  |  1 แอนเดอร์สัน  2 รัสเซล  3 แซนเดอร์  4 ลี   6 ลอตแมน  7 คาวิกา โชจิ  9 ทรอย  11 คริสเตนเซน  12 โฮล์มส์  17 โฮลท์  20 สมิธ  21 วัตเทน  22 เอริก โชจิ  ผู้ฝึกสอน: สเปรอว์  |  |
| ด ค กรายชื่อนักวอลเลย์บอลชายทีมชาติสหรัฐ – โอลิมปิกฤดูร้อน 2016 |
| --- | --- | --- |
|  1 แอนเดอร์สัน  2 รัสเซล  3 แซนเดอร์  4 ลี  7 โชจิ คาวิกา  8 พริดดี  9 ทรอย  10 แจชก์  11 คริสเตนเซน  17 โฮลท์  20 สมิธ  21 โชจิ เอริก  ผู้ฝึกสอน: สเปรอว์  |  1 แอนเดอร์สัน  2 รัสเซล  3 แซนเดอร์  4 ลี  7 โชจิ คาวิกา  8 พริดดี  9 ทรอย  10 แจชก์  11 คริสเตนเซน  17 โฮลท์  20 สมิธ  21 โชจิ เอริก  ผู้ฝึกสอน: สเปรอว์  |  |
คาบาลออนไลน์

ระวังสับสนกับ คาบาล
| คาบาลออนไลน์ |
| --- | --- |

ผู้พัฒนา: ESTsoft Corp.
ผู้จัดจำหน่าย: ESTsoft Inc.
เครื่องเล่น: ไมโครซอฟท์วินโดวส์
วางจำหน่าย: KOR: ตุลาคม 2005 EU: กันยายน 2006 NA: กุมภาพันธ์ 2008
แนว: เกมออนไลน์ผู้เล่นจำนวนมากแบบเล่นตามบทบาท
รูปแบบ: หลายผู้เล่น
คาบาลออนไลน์ (เกาหลี: 카발 온라인; อังกฤษ: Cabal Online, เขียนตามแบบเป็น CABAL Online) เป็นเกมออนไลน์ผู้เล่นจำนวนมากแบบเล่นตามบทบาทสามมิติแบบเล่นฟรีที่พัฒนาโดย ESTsoft บริษัทเกาหลีใต้ โดยการปรับตัวเกมให้เข้ากับท้องถิ่นที่แตกต่างกันตามประเทศและภูมิภาคต่าง ๆ แม้ว่าเกมนี้เล่นได้ฟรี แต่ยังใช้โมเดลฟรีเมียมด้วยการตั้ง "Item Shop" ทั้งในเกมและเว็บไซต์ เพื่อให้ผู้เล่นซื้อเหรียญพรีเมียมพิเศษด้วยการใช้เงินจริง
เกมนี้เปิดโอเพนบีต้าในประเทศไทยในวันที่ 26 กรกฎาคม พ.ศ. 2550
ประวัติ

คาบาลออนไลน์เผยแพร่ครั้งแรกในประเทศเกาหลีใต้เมื่อเดือนตุลาคม ค.ศ. 2005 ภายหลังเผยแพร่ตัวเกมฉบับทดสอบเบต้าแบบปิดในทวีปยุโรปเมื่อเดือนกรกฎาคม ค.ศ. 2006 และมีการประกาศในเดือนธันวาคม ค.ศ. 2006 ว่าตัวเกมและรุ่นที่มาในภายหลังทั้งหมดเป็นเกมเล่นฟรี ในทวีปอเมริกาเหนือ ทาง OGPlanet ซื้อลิขสิทธิ์เกมและเริ่มทดสอบเบต้าแบบเปิดในวันที่ 1 กุมภาพันธ์ ค.ศ. 2008 และก็มีการกล่าวว่าตัวเกมฉบับเต็มน่าจะเผยแพร่ในช่วงปลายกุมภาพันธ์ จากนั้นในวันที่ 28 กุมภาพันธ์ ค.ศ. 2008 มีการเผยแพร่ตัวเกมอย่างเป็นทางการในทวีปอเมริกา ส่วนรุ่นเบต้าแบบปิดเริ่มมีการพัฒนาในเอเชียตะวันออกเฉียงใต้ การบริการในอเมริกาเหนือของ OGPlanetสิ้นสุดลงในวันที่ 31 มีนาคม ค.ศ. 2010 เนื่องจากทางบริษัทไม่ผ่านข้อตกลงกับ ESTsoft โดยที่บริษัทหลังเผยแพร่ในทวีปอเมริกาใหม่โดยตรง
ลักษณะทั่วไป

เป็นเกมแนว Action MMORPG มุมมองของเกม มุมกล้องสามารถซูมเป็นมุมมองบุลคลที่ 3 เมื่อซูมออกจะกลายเป็นมุมมองกล้องวงจรเปิดในการเล่น คำว่าคาบาลย่อมาจากคำว่า  Kabbalah (คับ-บา-ลาห์) จากภาษาฮีบรู แปลว่าคำสั่งสอนหรือ ความลับ หรือมาจากภาษาอังกฤษ คือ คาบาล่า มาจากจดหมายและกระดาษจาก เจมส์และชาล  เป็นเกมเก็บเลเวลที่ต้องใช้เวลาเล่นระยะเวลาหนึ่งจึงจะมีความสามารถเพิ่มขึ้นตามลำดับ
เกมนี้มีจุดเด่นคือมีภารกิจให้ทำมากมายและกราฟิกที่สวยงามในสมัยที่เกมนี้เปิดตัว จนทำให้ในปีที่เกมเปิดตัวเซิร์ฟเวอร์ของเกมมีคนสมัครไอดีครบในเวลาเพียงไม่ถึงเดือน  ทางบริษัท EST Soft ต้องการนำจุดเด่นมาใช้ในเกมสามอย่างคือ  ระบบ P.K. (Player Killer), Tedious Killing (Repetitive Grinding) และ Red-Eye (Overplaying a game).
เนื้อเรื่อง

นานมาแล้ว CABAL ได้ทำลายล้างโลกด้วยความเดือดดาลและทำลายล้างทุกสิ่งทุกอย่างบนโลก และในระหว่างที่ CABAL ได้ทำลายล้างโลกอยู่นั้นผู้ควบคุมพลังทั้ง 7 ได้พาผู้ที่มีชีวิตรอดหลงเหลืออยู่หลบหนีและร่วมกันสร้างโลกใหม่ ถึงตอนนี้ เวลาผ่านไปเกือบจะพันปีแล้ว CABAL ได้ถูกเหล่าปีศาจเข้าครอบงำจิตใจอีกครั้ง และถูกชักนำให้กลายเป็นราชาแห่งปีศาจเพื่อจะทำลายล้างโลกอีกครั้ง ถึงตอนนี้ขึ้นอยู่กับคุณแล้วว่าจะกล้าเผชิญหน้ากับเหล่าผู้บุกรุกหรือไม่ คุณจะได้รับบทบาทเป็นผู้กอบกู้ Nevareth เพื่อช่วยกันปกป้องโลกแห่ง Cabal และกล้าไหมที่จะเปิดเผยแผนการชั่วร้ายที่ซ่อนอยู่ว่าเป็นของใครกันแน่ ด้วยจำนวน NPC มากกว่า 100 ตัว ในโลกของ CABAL Online คุณจะพบกับเพื่อนรวมทั้งศัตรู ทั้งดีและชั่วร้าย แต่อีกด้านก็มีทั้งพันธมิตรและศัตรูปีศาจร้ายคอยเฝ้าดูอยู่แล้วคุณจะเชื่อใจใคร
รางวัลที่จะได้รับ

Level.10 สกิล Battle Aura Mode (สายฟ้า/ดิน/น้ำ/ลม/ไฟ)
Level.20 สกิล Battle Mode 1 ตาม Battle Style
Level.30 สกิล Combo
Level.40 สร้างกิล Guild, สกิลเรียก Astral board
Level.50 สกิล Battle Mode 2 ตาม Battle Style
Level.60 สกิลเรียก Astral Bike
Level.85 เศวสแหวนบอสดันเจี้ยนคอคอยแห่งความตายชั้นที่1 และเศวสเก็บเศษเมล็ดพลังของแหวนบอสดันเจี้ยน
Level.100  เพิ่มที่เก็บของ Inventory Slot เควสกำไลตุ้มหูจำเป็นพื้นฐานฟรี
Level.105  เศวสไอเทมหัวใจบอสดันเจี้ยนคอคอยแห่งความตายชั้นที่2 เสริมพลังแหวน
Level.125 เศวสแหวนบอสดันเจี้ยนอารามต้องห้ามชั้นที่2
Level.130 สกิล Battle Mode 3 Level.1 ตาม Battle Style สามารถอัพเกรดเลื่อนขั้นได้ที่ร้านคราฟของและไอเทม, เศวส Force wing
Level.155 เศวสแหวนบอสดันเจี้ยนคอคอยแห่งความตายชั้นที่3 เสริมพลังแหวน เศวสแหวนบอสดันเจี้ยนอารามต้องห้ามชั้นที่2 พลังที่แท้จริงตื่นขึ้น เสริมพลังแหวน
Level.200 ระบบ Overlord เพื่มค่าความแข็งแกร่งของตัวละครส่วนหนึ่ง ตามที่ผู้เล่นเลือก
ระบบแผนที่นำทางและจุดวาร์ปตามแผนที่

ระบบเทคโนโลยีทันสมัยที่ถูกสร้างขึ้นในยุค Honorable Age ถึงแม้ว่าพวกเขาจะสำเร็จในการทดลองเพียงบางส่วนเท่านั้น แต่สมาชิกของ Sage Tower ก็ได้ทำการซ่อมแซมระบบนี้ให้ใช้งานได้อย่างได้อย่างน่าอัศจรรย์ GPS จะทำงานเป็นสองส่วนคือ "Map Function" จะทำให้ผู้เล่นทราบว่าปัจจุบันตนเองอยู่ตรงตำแหน่งไหนของแผนที่ และระบบ "Teleport Function" การเทเลพอทไปยังสถานที่ที่ถูกบันทึกด้วย Warp Code ซึ่ง GPS จะทำงานโดยอาศัยพลังแห่ง Force และในการใช้มันนั้นต้องการพลังงานจำนวนมากในการเทเลพอทแต่ละครั้ง เพราะฉะนั้นจะต้องใช้ "1 Return Stone" ทุกๆครั้งที่ทำการเทเลพอท
แหล่งข้อมูลอื่น

เว็บทางการในรภาษาไทย[ลิงก์เสีย]
Cabal Online North American website
Cabal Online Cabal Servers เก็บถาวร 2020-11-26 ที่ เวย์แบ็กแมชชีน
Cabal Online GSP website เก็บถาวร 2024-02-15 ที่ เวย์แบ็กแมชชีน
งักฮุย แม่ทัพพิทักษ์แผ่นดิน

| งักฮุย แม่ทัพพิทักษ์แผ่นดิน The Patriot Yue Fei |
| --- | --- |
โปสเตอร์ละคร
เป็นที่รู้จักกันในชื่อ: The Last Hero
ประเภท: ชีวประวัติ
เขียนโดย: ดิง ฉานซี ถัง จี่ลี่
กำกับโดย: กุก กัวเหลียง โจว จื้อเฉิง
แสดงนำ: หวง เสี่ยวหมิง หลิน ซินหรู หลอ เจียเหลียง อัลเลน ถิง เจิ้ง เพ่ยเพ่ย สตีฟ ยู่ เจ้า บิง อู๋ เสี่ยวโบ หลิว ซือซือ จาง ซินยี่ อู๋ หรงกวง
ผู้ประพันธ์ดนตรีแก่นเรื่อง: วากิน เจ้า
ประเทศแหล่งกำเนิด: จีน
ภาษาต้นฉบับ: จีน
จำนวนตอน: 69
การผลิต
ผู้อำนวยการสร้าง: สแตนลีย์ ตง
สถานที่ถ่ายทำ: จีน
ความยาวตอน: 45 นาที (จีน) 60 นาที (ไทย)
บริษัทผู้ผลิต: China Film Group Corporation Huang Xiaoming Studio
งบประมาณ: 30 ล้านดอลล่าร์สหรัฐ
ออกอากาศ
เครือข่าย: Anhui TV Zhejiang TV Tianjin TV Shandong TV (จีน) ช่อง 3 แฟมิลี่ (ไทย)
ออกอากาศ: 24 กรกฎาคม ค.ศ. 2017 (2017-07-24)
งักฮุย แม่ทัพพิทักษ์แผ่นดิน  (อังกฤษ: The Petriot Yua Fei) เป็นละครโทรทัศน์ที่กล่าวถึงประวัติของ งักฮุย แม่ทัพคนสำคัญคนหนึ่งใน ราชวงศ์ซ้อง หรือราชวงศ์ซ่ง นำแสดงโดย หวง เสี่ยวหมิง, เจิ้ง เพ่ยเพ่ย, หลิน ซินหรู ออกอากาศทาง ช่อง 3 แฟมิลี่ เป็นตอนแรกในวันที่ 24  กรกฎาคม พ.ศ. 2560 แทนละครโทรทัศน์เรื่อง สามก๊ก โดยมีละครโทรทัศน์ที่ออกอากาศต่อจากเรื่องนี้คือ วีรบุรุษตระกูลหยาง
เนื้อเรื่องย่อ

ปลายราชวงศ์ซ่ง แคว้นเหลียวยกทัพบุกภาคกลาง อาณาประชาราษฎร์ได้รับความเดือดร้อน เกาจงฮ่องเต้ทรงไม่ปกครองชาติบ้านเมือง ถงกว้านแม่ทัพใหญ่ผูกพันธมิตรกับแคว้นกิมต่อต้านแคว้นเหลียว ถงกว้านไม่เพียงไม่สันทัดการศึก ทั้งยังเห็นแก่ประโยชน์ส่วนตัว ทำให้พ่ายแพ้สงครามครั้งแล้วครั้งเล่า กองทัพซ่งและกองทัพจินผูกพันธมิตร แต่กองทัพกิมก็พูดจาดูถูกดูแคลนกองทัพซ่งว่าไร้ความสามารถ สร้างความไม่พอใจให้งักฮุยเป็นอันมาก งักฮุยนำพาจางเสี้ยน, หนิวเกา, สีชิ่ง, หวังกุ้ย และผู้กล้าแปดร้อยคนออกทำศึก สำแดงความสามารถให้เป็นที่ประจักษ์แก่สายตาของกองทัพแคว้นกิม
นักแสดงนำ

หวง เสี่ยวหมิง รับบท งักฮุย
เจิ้ง เพ่ยเพ่ย รับบท เล่าฮูหยิน
หลิน ซินหรูรับบท หลี่วา
อัลลิน ทิง รับบท จักรพรรดิซ่งเกาจง
หลอ เจียเหลียง รับบท ฉินฮุ่ย
ซื่อ หยานจิง รับบท จักรพรรดิซ่งฮุ่ยจง
เฉิง วู รับบท จักรพรรดิซ่งชินจง
แหล่งข้อมูลอื่น

(จีน) The Patriot Yue Fei เก็บถาวร 2012-12-16 ที่ archive.today on Sina.com
เอบีนอร์มัล

| เอบีนอร์มัล |
| --- | --- |

ข้อมูลพื้นฐาน
แนวเพลง: ป็อปร็อก พังก์ร็อก อีโม ออลเทอร์นาทิฟร็อก
ช่วงปี: (พ.ศ. 2543) (Rampage)   (พ.ศ. 2545 - 2550, พ.ศ. 2553 - 2559) (เอบีนอร์มัล)
ค่ายเพลง: Madcatz (พ.ศ. 2545 - 2546)  จีนี่ เรคคอร์ด (พ.ศ. 2546 - 2549, พ.ศ. 2558 - 2559) วีเรคคอร์ดส (พ.ศ. 2554 - 2558)
อดีตสมาชิก: ศิริศิลป์ โชติวิจิตร (กวาง) ร้องนำ วิสารท กุลศิริ (โอ่ง) กีต้าร์  นที แสนทวี (เก่ง) เบส  สิทธิพันธ์ บุญจันทร์ (หนีด) กลอง
เอบีนอร์มัล (อังกฤษ: AB Normal) เป็นกลุ่มดนตรีร็อกสัญชาติไทย เดิมประกอบไปด้วยสมาชิก 4 คนคือ กวาง (ร้องนำ) โอ่ง (กีต้าร์) เก่ง (เบส) และ หนีด (กลอง) เป็นวงดนตรีที่ได้รับความนิยมสูงในช่วงก่อตั้งวง[ต้องการอ้างอิง] โดยงานเพลงจะเป็นแนวป๊อปร็อก อัลเทอร์เนทีฟร็อก ฯลฯ ปัจจุบันกวาง เอบีนอร์มัล นักร้องนำของวงประกาศยุบวงเอบีนอร์มัล และเตรียมปล่อยเพลงในจี่นี่เรดคอร์สในฐานะศิลปินเดี่ยวส่วนสมาชิกที่เหลือ โอ่ง เก่ง หนีด ได้ย้ายมาอยู่ในค่าย มี เรดคอร์ดสและเตรียมตั้งวงใหม่ Ghost
ประวัติ > ก่อตั้งวง Rampage , นักร้องนำไปเรียนต่อ , เปลี่ยนเป็นเอบีนอร์มัล(พ.ศ. 2543 - พ.ศ. 2544)

เอบีนอร์มัลถือกำเนิดขึ้นด้วยเริ่มจาก โอ่ง-วิสารท กุลศิริ (กีตาร์) เก่ง-นที แสนทวี (เบส) และ หนีด-สิทธิพันธุ์ บุญจันทร์ (กลอง) เคยเล่นดนตรีด้วยกัน และออกอัลบั้มในวง Rampage อัลบั้มเดียว โดยมีแนวร็อค ภายใต้สังกัด แกรมมี่ ปี 2543  จากนั้นนักร้องนำซึ่งเป็นพี่ชายของ ธัญญาเรศ เองตระกูล คือ แดนนี่ รามณรงค์ ไปเรียนต่อต่างประเทศในปี 2544  และได้กวาง ศิริศิลป์ โชติวิจิตร มาเป็นนักร้องนำแทนที่และฟอร์มวงใหม่โดยเปลี่ยนชื่อเป็น เอบีนอร์มัล
ประวัติ > ย้ายมาสังกัด Madcatz ; วางอัลบั้มชุดแรก   (พ.ศ. 2545)

ในปี พ.ศ. 2545 เอบีนอร์มัล ปล่อยอัลบั้มแรกใช้ชื่อว่า ปกติ ภายใต้สังกัดค่าย Madcatz และได้สันธาน เลาหวัฒนาวิทย์ (บอย) มือคีย์บอร์ดจากวง ไมโคร มาเป็นโปรดิวเซอร์ในอัลบั้มชุดนี้ อัลบั้มเพลงนี้มีเพลงฮิตได้แก่ พูดไม่ค่อยเก่ง, ตัวประกอบ, ต้องการใครบ้างไหม
ประวัติ > อัลบั้มพิเศษ ลิทเทิล ร็อก โปรเจกต์ , เพลงประกอบแฟนฉัน , อัลบั้มที่สอง , Pack4 (พ.ศ. 2546 - พ.ศ. 2547)

ปี พ.ศ. 2546 ด้วยการจับมือกันของจาก 3 ค่ายเพลงร็อค อย่าง มอร์ มิวสิค,จีนี่ เรคคอร์ดส และอัพจี ทำให้เกิดอัลบั้มพิเศษที่ชื่อว่า ลิทเทิล ร็อก โปรเจกต์ เป็นการรวมกันเฉพาะกิจของ 7 วงร็อครุ่นใหม่มาแรงในขณะนั้นอย่าง แคลช, เอบีนอร์มัล, พาราด็อกซ์, Zeal, I-zax, Ultra Chuadz, และ KALA โดยนำเอา 25 บทเพลงฮิตของวงไมโคร มาเรียบเรียงและร้องใหม่ ในสไตล์ของแต่ละวง โดย ABnormal ได้นำเพลง อย่าดีกว่า รักปอนปอน ส้มหล่น และ รุนแรงเหลือเกิน มาเรียบเรียงทำดนตรีใหม่ ซึ่งก็ได้รับความนิยมอย่างล้นหลามเช่นกัน ในปีเดียวกันนี้ทางวงก็ได้ทำเพลงประกอบภาพยนตร์หนัง แฟนฉัน ชื่อเพลงแฟนฉัน และคิดถึง ซึ่งประสบความสำเร็จอย่างมาก ปีถัดมามาก็ได้ปล่อยอัลบั้มชุดที่สอง Fastlane โดยอัลบั้มชุดนี้วงเอบีนอร์มัลเป็นโปรดิวเซอร์เอง มีเพลงฮิตอย่าง เด็กกว่าแล้วไง ,  ใจน้อย , เรารักกัน , ขอบใจที่พูดความจริง
ในปีเดียวกันนี้ พ.ศ. 2547 เอบีนอร์มัลได้ร่วมกับ จีเอ็มเอ็ม แกรมมี่ ทำโปรเจกต์พิเศษ  Project "PACK 4" เป็นการรวมตัวของวงร็อคแถวหน้าในช่วงเวลานั้น ประกอบด้วย วง เอบีนอร์มัล, แคลช โปเตโต้, กะลา ซึ่งใน อัลบั้มนี้ เอบีนอร์มัล ได้ขับร้องเพลง ใช่เลย , ไหนว่าจะไม่หลอกกัน , เป็นอย่างนี้ตั้งแต่เกิดเลย , ชายคนหนึ่ง และ ยอมรับ มาเรียบเรียงในแบบฉบับของตัวเอง
ประวัติ > ปล่อยชุดที่ 3 และชุดที่ 4 และการดูแลภายใต้ฟองเบียร์ พ.ศ. 2549 - พ.ศ. 2554)

หลังห่างหายไปสามปี เอบีนอร์มัลปล่อยชุดที่ เอบีนอร์มัลได้ปล่อยอัลบั้มชุดที่ 3 ในปี 2549 ชื่อชุดว่า Most Wanted โดยดูแลโปรดิวเซอร์กันเอง โดยเพลงนี้ไม่ค่อยติดหูมากเท่าไหร่ แต่ก็ได้รับเสียงตอบรับค่อนข้างดีจากแฟนเพลง ในปี 2550 เอบีนอร์มัลปล่อยชุดที่ 4 See Through โดยได้ ฟองเบียร์-ปฏิเวธ อุทัยเฉลิม มาเป็นโปรดิวเซอร์ มีเพลงฮิตอย่าง จี๊ด, เก็บตัว และ จะกับเธออีก
ประวัติ > ย้ายมาอยู่ใน We Records , หนีด ลาออก พ.ศ. 2555 - พ.ศ. 2558

ห้าปีให้หลัง เอบีนอร์มัลได้แยกย้ายไปประกอบอาชีพอย่างอื่น หลังการห่างหายพวกเขาได้ย้ายไปบ้านใหม่ที่  WE Records ในเครือ จีเอ็มเอ็ม แกรมมี่ และ สิทธิพันธ์ บุญจันทร์ (หนีด) (มือกลอง) ได้ลาออกจากวงด้วยเหตุผลส่วนตัว จึงได้ สายัณห์ สุวรรณเมธา (แสบ) มาเล่นแบ็กอัปให้กับวง โดยปัจจุบันพวกเขาได้ร่วมงานกับ ฟองเบียร์ สำหรับอัลบั้มชุดใหม่ โดยแต่ละคนในวงได้ไปเก็บเกี่ยวมาความสามารถทางด้านดนตรีมา 6 ปี มาใส่ลงในอัลบั้ม โดยกวาง นักร้องนำ ก็จะเพิ่มลูกเล่น ดั๊บสเตป ที่ตัวกวางเองศึกษาและฝึกฝนมาอย่างดี
ประวัติ > แยกตัวและผลงานอื่นๆ  (พ.ศ. 2559 - ปัจจุบัน)

เอบีนอร์มัลได้ประกาศได้แยกวงนั้น สมาชิกของวงประกอบด้วย โอ่ง, เก่ง และ กวางก็ได้แยกย้ายไปตามทางของตัวเอง ซึ่งล่าสุด กวาง นักร้องนำก็กลับมาในฐานะศิลปินเดี่ยว พร้อมซิงเกิ้ลประกอบละครเรื่อง ร่างใหม่...หัวใจเดิม ที่มีชื่อว่า ผิดทั้ง 2 ทาง และนอกจากซิงเกิ้ลเพลง ผิดทั้ง 2 ทาง แล้ว กวางเองก็กำลังเตรียมซิงเกิ้ลใหม่กับต้นสังกัดอย่างจี่นี่เรคอร์ดส ด้วย ซึ่งเขาได้บอกแฟนๆไว้ด้วยว่า ต้นปีหน้าทุกคนจะได้ฟังเพลงใหม่ของเขากับจีนี่เรคคอร์ดแน่นอน  หลังจากนั้นกลางเดือนมกราคม 2560 โอ่ง เก่ง และหนีดสมาชิกทั้งสามได้มาก่อตั้งวงร็อค Ghost พร้อมด้วยเอก Sleeping Sheep อีกทั้งพวกเขาจะปล่อยเพลง“อย่ามาหลอกหลอนฉันอีก” ให้ฟังกันในวันที่ 27 มกราคมนี้ผ่านทางแอปเปิ้ล มิวสิค
ประวัติ > สมาชิก

ศิริศิลป์ โชติวิจิตร (กวาง) ร้องนำ เกิด 14 สิงหาคม 2525
วิสารท กุลศิริ (โอ่ง) กีต้าร์ เกิด 3 มกราคม 2518
นที แสนทวี (เก่ง) เบส เกิด 9 สิงหาคม 2519
สิทธิพันธ์ บุญจันทร์ (หนีด) กลอง เกิด 5 สิงหาคม 2518
สายัณห์ สุวรรณเมธา (แสบ) มือกลองแบ็คอัพ (2555 - 2558)
สันธาน เลาหวัฒนาวิทย์ (บอย) คีย์บอร์ดแบ็คอัพ (2557 - 2558)
ผลงาน > ปกติ (พ.ศ. 2545)

พูดไม่ค่อยเก่ง
ดีกว่ายังไง
ตัวประกอบ
ยกให้เค้าคนหนึ่ง
3 ปี 4 เดือน
Gotta Come Home!
ต้องการใครบ้างไหม
เสียน้ำลาย
เจ็บใจ
ปกติ